**รายงานผลการประเมินระดับหลักสูตร**

**คณะรัฐศาสตร์และสังคมศาสตร์**

**มหาวิทยาลัยพะเยา**

รายงานฉบับนี้แสดงผลการประเมินคุณภาพระดับหลักสูตร ในหลักสูตรศิลปศาสตรบัณฑิต สาขาวิชาพัฒนาสังคม ของคณะรัฐศาสตร์และสังคมศาสตร์ มหาวิทยาลัยพะเยา (หลักสูตรปรับปรุง พ.ศ. 2555 และ 2560 (บางส่วน)) ตามเกณฑ์ AUN QA ในวันที่ 29 มิถุนายน พ.ศ. 2561 โดยมีคณะกรรมการประเมินคุณภาพ ประกอบด้วย

1. ผศ.ดร.แสงระวี สุทธิปริญญานนท์

2. ผศ.ดวงดี แสนรักษ์

3. อาจารย์อิทธิพล บัวย้อย

รายงานผลการประเมินระดับหลักสูตรนี้ตั้งอยู่บนข้อมูลที่หลักสูตรได้จัดเตรียม รวมถึงเอกสารการประเมินตนเอง การตรวจยืนยันเอกสาร ณ สถานที่ดำเนินการ และการสัมภาษณ์ผู้มีส่วนได้ส่วนเสียที่ประกอบด้วยผู้รับผิดชอบหลักสูตร คณาจารย์ นิสิต ศิษย์เก่า ผู้ใช้บัณฑิต และบุคลากรสายสนับสนุน

การประเมินนี้ดำเนินการภายใต้การประเมินคุณภาพระดับหลักสูตร ด้วย AUN – QA (Thai version) ตัวบ่งชี้หลัก 11 ข้อ โดยมีรายละเอียดดังนี้

|  |  |
| --- | --- |
| ตัวบ่งชี้หลัก | ระดับ  คะแนน |
| ตัวบ่งชี้ที่ 1 : ผลการเรียนรู้ที่คาดหวัง (Expected Learning Outcomes) | 3 |
| ตัวบ่งชี้ที่ 2 : ข้อกำหนดของหลักสูตร (Program Specification) | 3 |
| ตัวบ่งชี้ที่ 3 : โครงสร้างและเนื้อหาของหลักสูตร (Program Structure and Content) | 3 |
| ตัวบ่งชี้ที่ 4 : กลยุทธ์การเรียนและการสอน (Teaching and Learning Strategy) | 3 |
| ตัวบ่งชี้ที่ 5 : การประเมินผู้เรียน (Student Assessment) | 3 |
| ตัวบ่งชี้ที่ 6 : คุณภาพบุคลากรสายวิชาการ (Academic Staff Quality) | 3 |
| ตัวบ่งชี้ที่ 7 : คุณภาพบุคลากรสายสนับสนุน (Support Staff Quality) | 3 |
| ตัวบ่งชี้ที่ 8 : คุณภาพผู้เรียนและการสนับสนุนผู้เรียน (Student Quality and Support) | 3 |
| ตัวบ่งชี้ที่ 9 : สิ่งอำนวยความสะดวกและโครงสร้างพื้นฐาน (Facilities and Infrastructure) | 3 |
| ตัวบ่งชี้ที่ 10 : การพัฒนาคุณภาพ (Quality Enhancement) | 2 |
| ตัวบ่งชี้ที่ 11 : ผลผลิต (Output) | 3 |
| **ภาพรวม** |  |

หลักสูตรหลักสูตรศิลปศาสตรบัณฑิต สาขาวิชาพัฒนาสังคม คณะรัฐศาสตร์และสังคมศาสตร์ ได้ดำเนินการประกันคุณภาพตามแนวทางการประเมินระดับหลักสูตร ด้วย AUN – QA (Thai version) ที่ 3 ประกอบด้วยตัวบ่งชี้หลัก 11 ข้อ โดยผลการดำเนินงานของหลักสูตร จุดแข็ง ข้อค้นพบและเรื่องที่สามารถปรับปรุงได้ เป็นดังนี้

| **โครงร่างองค์กร** | **Strengths / Finding**  **จุดแข็ง / ข้อค้นพบ** | **Areas for Improvement**  **เรื่องที่สามารถปรับปรุงได้** |
| --- | --- | --- |
| **ตัวบ่งชี้ที่ 1**  ผลการเรียนรู้ที่คาดหวัง (Expected Learning Outcomes) | 1. ELOs หลักสูตรปรับปรุง พ.ศ. 2560 ได้ถูกพัฒนาขึ้นจาก ELOs ของหลักสูตรปรับปรุง พ.ศ. 2555 และจากการรวบรวม feedback จาก stakeholder ได้แก่ ผู้ใช้บัณฑิต ศิษย์เก่า ศิษย์ปัจจุบัน มีการประชาคมในกลุ่มผู้ที่เกี่ยวข้องกับวิชาชีพของหลักสูตร 2. ELOs หลักสูตรปรับปรุง พ.ศ. 2555 และ 2560 มีเนื้อหาครอบคลุมขององค์ความรู้ และทักษะเฉพาะด้าน คุณลักษณะบัณฑิต (soft skill) ที่เหมาะสม และการมีคุณสมบัติของการคิดบูรณาการและการเป็นผู้เรียนรู้ตลอดชีวิต | 1. แสดงความสอดคล้องหรือความเชื่อมโยงของ ELOs กับแหล่งที่มาของข้อมูล ทั้งในด้านนโยบาย วิสัยทัศน์ พันธกิจของสถาบันและคณะ ข้อมูล feedback จาก stakeholder 2. ELOs ที่กำหนดขึ้น เป็นสิ่งแสดงคุณสมบัติของบัณฑิตที่หลักสูตรพึงประสงค์ ซึ่งต้องมีแนวทางการประเมินคุณภาพของ ELOs แต่ละข้อให้ชัดเจน 3. ทบทวน ELOs ของหลักสูตรเป็นประจำ เพื่อให้ข้อมูลมีความเป็นปัจจุบัน สามารถตอบสนองต่อความต้องการของตลาดงานและสภาวการณ์โลกที่เปลี่ยนไปตลอดเวลา และเพื่อให้เกิดความท้าทายในการแข่งขันของหลักสูตรกับสถาบันอื่น |
| **ตัวบ่งชี้ที่ 2**  ข้อกำหนดของหลักสูตร (Program Specification) | 1. มีการแสดง Program specification ในหลากหลายรูปแบบ ทั้ง มคอ. 2 แผ่นพับประชาสัมพันธ์ เว็บไซต์คณะ 2. หลักสูตรมีการจัดทำ course specification ในรูปแบบ มคอ. 3 และเผยแพร่แก่ผู้เรียนในแต่ละรายวิชา | 1. Program specification และ course specifications เป็นเครื่องมือที่ใช้ในการสื่อสารระหว่างหลักสูตรกับ stakeholder แต่ละกลุ่ม จึงจำเป็นต้องมีข้อมูลที่ครบถ้วนเพียงพอ และเหมาะสมกับความต้องการของ stakeholder แต่ละกลุ่ม เพื่อให้เกิดประโยชน์สูงสุดต่อการนำไปใช้ 2. ทบทวนและประเมินประสิทธิภาพของช่องทางการเผยแพร่ Course specification และ Program specification ให้เหมาะสมในการสื่อสารกับ stakeholder แต่ละกลุ่ม 3. พิจารณาจุดเด่นของหลักสูตร และข้อมูลสำคัญ เช่น การระบุเป้าหมายการทำงานของอาชีพในสายงานที่ชัดเจน หรือภาวะการแข่งขัน จะช่วยสร้างแรงจูงใจในการเข้าศึกษาเพิ่มขึ้น |
| **ตัวบ่งชี้ที่ 3**  โครงสร้างและเนื้อหาของหลักสูตร (Program Structure and Content) | 1. โปรแกรมการศึกษาได้มีการกำหนดรายวิชาที่สอดคล้องกับ ELOs ที่กำหนด (หลักสูตร 2555) 2. โปรแกรมการศึกษามีความยืดหยุ่นในการเปิดช่องทางทางวิชาชีพให้แก่ผู้เรียนได้เลือกศึกษาตามความถนัดหรือความสนใจเฉพาะด้าน จากการเปิดช่องทางในการเลือกวิชาเอกเลือก ใน 3 กลุ่มวิชาเฉพาะ (หลักสูตร 2555) และ 4 กลุ่มวิชาเฉพาะ (หลักสูตร 2560) โดยปี 2560 ได้มีการกำหนดแผนการศึกษาแต่ละกลุ่มวิชาเฉพาะที่ต้องเรียนไว้อย่างชัดเจน | 1. ทบทวนการกำหนดรายวิชา การจัดลำดับโครงสร้างของโปรแกรมการศึกษา และการเชื่อมโยงเนื้อหารายวิชาให้สามารถตอบสนองต่อการเรียนรู้ของ ผู้เรียน ปรับเปลี่ยนข้อมูลให้มีทันสมัยและเป็นปัจจุบัน และสามารถบรรลุ PLOs และ ELOs ที่คาดหวังของหลักสูตรได้ 2. กำหนดและพิจารณาความสอดคล้องของ CLOs ที่สัมพันธ์และตอบสนองต่อ PLOs และ ELOs ของหลักสูตร โดยเฉพาะในส่วนของแผนการศึกษาของ 4 กลุ่มวิชาเฉพาะ (หลักสูตร 2560) ที่ควรมีการกำหนดเป้าหมายของการศึกษา (PLOs) แต่ละแผนให้ชัดเจน |
| **ตัวบ่งชี้ที่ 4**  กลยุทธ์การเรียนและการสอน (Teaching and Learning Strategy) | 1. ผู้สอนมีการจัดการเรียนการสอนและกิจกรรมที่หลากหลาย เป็นไปตามบริบทของเนื้อหาและเป้าหมายของแต่ละรายวิชา เช่น การลงพื้นที่เพื่อฝึกปฏิบัติ มีกระบวนการแลกเปลี่ยนเรียนรู้ การบูรณาการการเรียนการสอนกับการบริการวิชาการ การบูรณาการกิจกรรมการเรียนการสอนระหว่างเนื้อหา/หัวข้อที่เกี่ยวข้อง มีการใช้เทคโนโลยีสารสนเทศในการแสวงหาความรู้ใหม่ เป็นต้น 2. ผู้สอนมีการหารือและแลกเปลี่ยนเรียนรู้ร่วมกันในเรื่องของเทคนิคและกระบวนการจัดการเรียนการสอนเป็นประจำ 3. กรรมการบริหารหลักสูตรและผู้สอนมีการประชุมร่วมกันในแต่ละรายวิชาเพื่อทำความเข้าใจถึงเป้าหมายของผลการเรียนรู้ที่คาดหวังในแต่ละรายวิชา 4. กระบวนการจัดการเรียนการสอนในบางรายวิชาเปิดโอกาสให้ผู้เรียนได้มีส่วนร่วมแสดงความคิดเห็น สามารถปรับเปลี่ยนรายละเอียดได้ ทำให้เกิดความยืดหยุ่นเอื้อต่อการบริหารจัดการ student workload | 1. ปรัชญาการศึกษาของหลักสูตร เป็นส่วนแสดงความเชื่อหรือแนวทางการศึกษาของหลักสูตรที่จะนำไปสู่การได้มาซึ่งบัณฑิตที่มีคุณลักษณะตามเป้า ELOs 2. ติดตามและประเมินผลการจัดการเรียนการสอนในโปรแกรมของหลักสูตรที่ส่งเสริมการเป็นผู้เรียนรู้ตลอดชีวิต (lifelong learning) เพื่อให้เกิดการปรับปรุงพัฒนาอย่างต่อเนื่อง 3. กำหนดแนวทางการประเมินกลยุทธ์ในการจัดการเรียนการสอนที่ตอบสนองต่อการบรรลุ CLOs, PLOs และ ELOs |
| **ตัวบ่งชี้ที่ 5**  การประเมินผู้เรียน (Student Assessment) | 1. ในหลักสูตรปรับปรุง 2560 หลักสูตรได้มีการกำหนดระดับการเรียนรู้ ผลการเรียนรู้ที่คาดหวัง และตัวชี้วัด (รายวิชา) ในแต่ละระดับการศึกษาอย่างชัดเจน 2. ผู้สอนมีการ feedback ผลการเรียนรู้ให้กับผู้เรียน เพื่อให้ผู้เรียนนำไปพัฒนาความเข้าใจในการเรียนรู้และคุณภาพการเรียนรู้ ทั้งยังช่วยให้ผู้สอนได้แนวทางในการปรับกระบวนการจัดการเรียนการสอนได้อีกทางหนึ่ง 3. ผู้สอนมีแนวทางการประเมินผลการเรียนรู้ในแต่ละรายวิชาที่มีความหลากหลาย เช่น การสอบ การมอบหมายงาน การสร้างสรรค์ผลงาน ทั้งยังมีรูปการประเมินในหลายมิติ เช่น การผู้สอน ระหว่างผู้สอนกับผู้เรียน และระหว่างผู้เรียนรู้ร่วมกัน | 1. ทบทวนกระบวนการประเมินผู้เรียน ตั้งแต่การรับเข้า (รับปกติและการย้ายสาขา) ระหว่างการศึกษา และจบการศึกษาที่สอดคล้องตาม ELOs 2. วางแผน วางระบบและกลไกการประเมินผลสำเร็จของการเรียนรู้ที่คาดหวังแต่ละระดับของการเรียนรู้ (basic – intermediate – specific) รวมทั้งการประเมินผลการเรียนรู้ของ CLOs, PLOs และ ELOs ให้ชัดเจน 3. (หลักสูตร 2555) การกำหนดสมรรถนะของผู้เรียนในแต่ละชั้นปี จะช่วยให้เกิดการปรับปรุงกลยุทธ์การเรียนการสอน และการทบทวนความสอดคล้องของการประเมินกับ ELOs ทั้งของหลักสูตรและรายวิชา จะเป็นการสะท้อน ELOs ในแต่ละเรื่องได้อย่างชัดเจน และจะทำให้ได้รับข้อมูลเพื่อใช้ในการประเมิน ทบทวน และพัฒนาหลักสูตรได้ต่อไป |
| **ตัวบ่งชี้ที่ 6**  คุณภาพบุคลากรสายวิชาการ (Academic Staff Quality) | 1. คณะมีการวางแผนพัฒนาความเชี่ยวชาญของบุคลากรสายวิชาการในด้านของการศึกษาต่อและการเข้าสู่ตำแหน่งทางวิชาการ 2. สาขาวิชามีการวิเคราะห์ภาระงานของผู้สอนในรูปแบบค่า FTE และ FTEs เพื่อวางแผนการบริหารจัดการบุคลากรในรองรับการจัดการเรียนการสอนของสาขาวิชา | 1. จัดทำแผนการพัฒนาบุคลากร ทั้งระยะสั้นและระยะยาว ทั้งในด้านของจำนวนและสมรรถนะความเชี่ยวชาญ เพื่อรองรับการดำเนินงานของหลักสูตรที่จะต้องมีการพัฒนา/เปลี่ยนแปลงให้เป็นปัจจุบันและมีศักยภาพในการแข่งขันอยู่เสมอ 2. นำผลการคำนวณของ FTE และ FTEs ไปใช้ประโยชน์ในการวิเคราะห์ work load ทั้งในส่วนของผู้สอนและผู้เรียน เพื่อวางกลยุทธ์ในการจัดการเรียนการสอนให้เหมาะสมกับภาระการทำงานและการเรียนการสอนให้เกิดประสิทธิภาพสูงสุด 3. กำหนด competences และแนวทางการประเมินของบุคลากรสายวิชาการ เพื่อกระตุ้นการพัฒนาความรู้ความเชี่ยวชาญในแต่ละด้าน เช่น การสอน การวิจัย 4. การวางแผนการอบรม และพัฒนาตนเองควรตอบ สนองต่อความต้องการของหลักสูตรตาม ELOs และตามความเชี่ยวชาญทางวิชาการของบุคลากร จะช่วยให้การดำเนินงานของหลักสูตรเป็นไปตาม ELOs ที่กำหนดไว้ และช่วยให้อาจารย์มีความเชี่ยวชาญและทันตามเทคโนโลยีที่เปลี่ยนแปลง |
| **ตัวบ่งชี้ที่ 7**  คุณภาพบุคลากรสายสนับสนุน (Support Staff Quality) | 1. คณะมีการประเมินสมรรถนะของบุคลากรสายสนับสนุนที่มีส่วนร่วมจากทุกภาคส่วน (360 องศา) และมีการสะท้อนกลับข้อมูลให้แก่บุคลากร เพื่อปรับปรุง/พัฒนาศักยภาพในปีต่อไป 2. คณะมีการพัฒนาระบบสารสนเทศที่เอื้อต่อการดำเนินงานในหลายระบบ เช่น ระบบภาระงาน การติดตามงาน 3. คณะมีการกำหนดตำแหน่งงานตามสายงานหรือความเชี่ยวชาญที่เกี่ยวข้อง มีการเปิดโอกาสให้มี buddy ในการทำงานเพื่อเอื้อให้เกิดความยืดหยุ่นและศักยภาพในการทำงาน 4. คณะสนับสนุนและเปิดโอกาสให้บุคลากรพัฒนาศักยภาพ จากการสนับสนุนงบประมาณ และการพยายามหากลยุทธ์ในการสนับสนุนการทำวิจัย (Routine to Research) | 1. วิเคราะห์และถ่ายทอดแผนการบริหาร/วิชาการ สู่การวางแผนการบริหารบุคลากรสายสนับสนุนทั้งในระยะสั้นและระยะยาว และผลักดันให้เกิดการใช้อย่างเป็นรูปธรรม มีการติดตามและประเมินผลการดำเนินงานตามแผนอย่างต่อเนื่อง 2. วางกลยุทธ์หรือกลไกในการผลักดันการพัฒนาศักยภาพความสามารถและความเชี่ยวชาญของบุคลากรสายสนับสนุนให้เกิดการขับเคลื่อนอย่างเป็นรูปธรรม 3. สร้างแนวคิด/กลยุทธ์ที่จะช่วยกระตุ้นแรงจูงใจให้แก่บุคลากรสายสนุนในการพัฒนาความเชี่ยวชาญ และมีความเชื่อมั่นในความมั่นคงของการทำงาน เพื่อให้บุคลากรสายสนับสนุนสามารถปฏิบัติงานสนับสนุนเรียนการสอน การวิจัย และการบริการวิชาการ ได้อย่างมีประสิทธิภาพ 4. การมีระบบและกลไกในการกำกับแผนการพัฒนาบุคลากรที่ชัดเจน และมีการถ่ายทอดอย่างทั่วถึง จะช่วยให้บุคลากรเข้าใจแนวทางในการพัฒนาศักยภาพตนเอง และสนับสนุนการเรียนการสอนตามวัตถุประสงค์และ ELOs ของหลักสูตรได้ดียิ่งขึ้น 5. สำรวจความต้องการพัฒนา ของพนักงานสายสนับสนุน และจัดทำ development plan ทั้งระยะสั้นและระยะยาว ให้สอดคล้องกับความต้องการของหลักสูตร |
| **ตัวบ่งชี้ที่ 8**  คุณภาพผู้เรียนและการสนับสนุนผู้เรียน (Student Quality and Support) | 1. ทางคณะมีกิจกรรม/โครงการในการจัดการแก้ปัญหาทางด้านผลการเรียนของผู้เรียน ได้แก่ การจัดติว การจัดโครงการพิราบขาวเหินฟ้า สิงหรากู่คำราม โครงการสอนเสริมภาษาอังกฤษ เป็นต้น 2. อาจารย์ของคณะพยายามใช้กลยุทธ์ในการดูแลผู้เรียนด้วยวิธีการที่หลากหลาย โดยมีการปรับปรุงพัฒนาแนวทางอย่างต่อเนื่อง | * + - 1. การนำผลประเมินมาใช้ในการปรับปรุง นโยบายการรับเข้าของผู้เรียนให้เหมาะสมกับหลักสูตร และการสื่อสารออกไปยัง stakeholder อย่างชัดเจน จะช่วยให้หลักสูตรสามารถพัฒนาคุณภาพของผู้เรียนได้ตามวัตถุประสงค์ที่ตั้งไว้ รวมถึงอาจจะสามารถลดจำนวนการ Drop out ได้       2. ประเมินวิธีการและเกณฑ์การคัดเลือกนักเรียนเข้าศึกษาต่อและย้ายสาขา       3. ทบทวนกลไกการติดตามและตรวจสอบความก้าวหน้าในการเรียนของนิสิต และการนำข้อมูลย้อนกลับของผู้เรียนมาพิจารณาเพื่อปรับปรุงพัฒนา       4. การจัดสรรพื้นที่พักผ่อนและทำกิจกรรมของผู้เรียนและการเปิดโอกาสให้ผู้เรียนได้ทำกิจกรรมเสริมหลักสูตรอย่างทั่วถึง จะช่วยทำให้ผู้เรียนมีทักษะเป็นไปตาม ELOs ที่ตั้งไว้       5. ติดตามดูแลการเรียนรู้ของผู้เรียนในรายวิชานอกคณะ ทั้งในด้านประสิทธิภาพการเรียนรู้ การประเมินผล และการประเมินผู้สอน |
| **ตัวบ่งชี้ที่ 9**  สิ่งอำนวยความสะดวกและโครงสร้างพื้นฐาน (Facilities and Infrastructure) | 1. การบริหารจัดการสิ่งสนับสนุนทางกายภาพหลักเป็นการบริหารจัดการโดยส่วนกลางของสถาบัน 2. มหาวิทยาลัยมีการจัดบริการแหล่งเรียนรู้ในส่วนของศูนย์บรรณสารและสื่อการศึกษา มีระบบสารสนเทศรองรับการเรียนการสอน เช่น ระบบ Reg, e-learning มีเครือข่ายอินเตอร์เน็ตอย่างรองรับอย่างเพียงพอ | 1. วิเคราะห์ความต้องการพื้นฐานของหลักสูตร เพื่อให้ได้ข้อมูลสำหรับการส่งเสริมการเรียนรู้และพัฒนาศักยภาพผู้เรียนให้เป็นไปตามเป้าของ ELOs ที่หลักสูตรกำหนด 2. วางระบบและกลไกการประเมินความต้องการของผู้เรียน หรือสิ่งสนับสนุนการเรียนรู้ ในส่วนที่คณะสามารถดำเนินการหรือจัดการได้ |
| **ตัวบ่งชี้ที่ 10**  การพัฒนาคุณภาพ (Quality Enhancement) | 1. สาขาวิชาและคณะได้เริ่มมีการจัดเก็บข้อมูลจากกลุ่มผู้มีส่วนได้ส่วนเสีย อีกทั้งยังมีแผนการพัฒนาศักยภาพของกระบวนการจัดเก็บ feedback จาก stakeholder ในกลุ่มศิษย์เก่าและกลุ่มอื่น ๆ เพิ่มเติม 2. หลักสูตรได้มีกระบวนการจัดเก็บข้อมูล feedback จาก stakeholder ในหลากหลายกลุ่ม ได้แก่ ผู้ใช้บัณฑิต ศิษย์เก่า ศิษย์ปัจจุบัน และผู้ที่เกี่ยวข้องกับวิชาชีพในหลายฝ่าย ทั้งในรูปแบบการจัดเก็บในรูปแบบของแบบสอบถาม การ focus group การประชาคม เป็นต้น | 1. วิเคราะห์และสังเคราะห์ข้อมูลที่ได้รับจาก stakeholder ทุกภาคส่วน รวมทั้งข้อมูลในด้านนโยบายของสถาบัน ข้อมูลผลการเรียนรู้ที่ได้จากการดำเนินงานของหลักสูตรที่ผ่านมา สภาวการณ์ของตลาดงาน หรือการเปลี่ยนแปลงของข้อมูลในโลกปัจจุบัน มาใช้ในการกำหนด ELOs ปรับปรุง/พัฒนางานของหลักสูตรอย่างต่อเนื่อง 2. วางระบบและกลไกในการทบทวน/ปรับปรุง/พัฒนาหลักสูตร ตั้งแต่การเลือกรายวิชา เนื้อหา การจัดวางโครงสร้าง และการบูรณาการ ให้เกิดการดำเนินการพัฒนาอย่างต่อเนื่อง เพื่อให้หลักสูตรทันสมัย มีความเป็นปัจจุบัน ทันต่อการเปลี่ยนแปลงสภาวการณ์ตลาดงานในปัจจุบัน และอยู่ในระดับแข่งขันได้ 3. วางระบบและกลไกการทบทวนกระบวนการจัดการเรียนการสอน และการประเมินผลการเรียนรู้ ให้ได้มาตรฐาน สามารถตอบสนองต่อ CLOs และ ELOs 4. ทบทวนกระบวนการที่เกี่ยวข้องกับการบริหารจัดการหลักสูตรทั้งหมด โดยใช้กระบวนการ PDCA เป็นเครื่องมือในการบริหารงานให้เกิดการพัฒนาศักยภาพของหลักสูตรอย่างเป็นระบบและต่อเนื่อง |
| **ตัวบ่งชี้ที่ 11**  ผลผลิต (Output) | 1. สาขาวิชามีการเก็บข้อมูลของผลผลิต ได้แก่ ผลการเรียนของผู้เรียน อัตราการสำเร็จการศึกษา และภาวะการมีงานทำ 2. บัณฑิตมีคุณลักษณะโดดเด่นในด้านของจิตอาสา มีคุณธรรมจริยธรรม 3. บัณฑิตของหลักสูตรมีจุดเด่นเรื่องของการทำวิจัย (สถิติและการใช้เทคโนโลยีสารสนเทศ) และการลงพื้นที่ มีความสู้งาน มีจิตวิญญาณของการทำงานจิตอาสา/ทำงานเพื่อผู้อื่น 4. กระบวนการสอนสามารถสร้างกระบวนการความคิด กระบวนการวางแผนทางด้านการทำงานร่วมกับคน การทำงานกับชุมชน และการพัฒนาสังคม อีกทั้งยังช่วยในเรื่องของความคิดในการจัดการงาน จัดการชีวิต 5. จากกระบวนการเรียนการสอนที่เน้นการฝึกปฏิบัติ การลงพื้นที่ภาคสนาม ช่วยให้ผู้เรียนเกิดความเข้าใจการปฏิบัติงานจริง และเสริมสร้างกระบวนการทางความคิดในการทำงาน มุมมองของการทำงานเชิงพื้นที่ และทักษะในการทำงานจริงได้เป็นอย่างดี | 1. การติดตามรวบรวมผลงานของผู้เรียน ควรทำเป็นข้อมูลเชิงประจักษ์ และนำมากำหนดเป็นเป้าหมายเพื่อการพัฒนาผู้เรียนอย่างเป็นรูปธรรม 2. จากการสำรวจ Output แต่ละด้าน มีความจำเป็นอย่างยิ่งที่จะต้องนำไปวิเคราะห์ เพื่อนำไปพัฒนาปรับปรุงหลักสูตร เช่น อัตราการได้งานทำของผู้สำเร็จการศึกษา สามารถวิเคราะห์ได้ถึงระดับการได้งานตรงตามสายงานหรือไม่ เพื่อนำมาวิเคราะห์สถานการณ์ความต้องการของหลักสูตรในปัจจุบันและการนำไปปรับปรุงหลักสูตรให้ตรงกับความต้องการของตลาดแรงงาน 3. การพัฒนาศักยภาพของหลักสูตร ตลอดจนคุณภาพของบัณฑิตที่ได้จากหลักสูตรในแต่ละมิติ ถ้ามีการเทียบเคียงกับสถาบันหรือหน่วยงานอื่น หรืออย่างน้อยคือการเทียบเคียงกับแนวโน้มจากผลการดำเนินงานของหลักสูตรเอง จะช่วยให้หลักสูตรสามารถวางแผนการพัฒนางานของหลักสูตรได้ชัดเจนขึ้น และเพื่อให้เกิดการพัฒนาศักยภาพในการแข่งขันได้ต่อไป 4. เพิ่มเติมกิจกรรมทางวิชาการที่ส่งเสริมทักษะความสามารถทางภาษาอังกฤษในระดับที่สื่อสารได้เข้าใจ และโปรแกรมคอมพิวเตอร์ โดยเฉพาะ Microsoft office 5. ประชาสัมพันธ์หลักสูตร โดยการสร้างความเข้าใจให้กับผู้ที่สนใจหรือผู้ที่จะเข้าศึกษาให้เห็นภาพของขอบเขตของการทำงานในปัจจุบัน หรือแนวโน้มที่จะเกิดขึ้นในอนาคต ตลอดจนรายละเอียดที่เกี่ยวข้อง เช่น คุณสมบัติที่โดดเด่นของบัณฑิต ผลงาน ความเชี่ยวชาญของผู้สอน ความสามารถในการแข่งขัน เป็นต้น 6. พิจารณาความเป็นไปได้ในเรื่องของการเพิ่มเติมศักยภาพเฉพาะวิชาชีพ ในด้านความรู้หรือทักษะเฉพาะอาชีพ |

....................................................

(ผู้ช่วยศาสตราจารย์ ดร.แสงระวี สุทธิปริญญานนท์)

ประธานกรรมการ

............/....................../..............

....................................................

(ผู้ช่วยศาสตราจารย์ดวงดี แสนรักษ์)

กรรมการ

............/....................../..............

....................................................

(อาจารย์อิทธิพล บัวย้อย)

กรรมการ

............/....................../..............